Irena Balčiūnienė

Irena Balčiūnienė (g. 1941 m. balandžio 29 d. Šiauliai) – Lietuvos gydytoja stomatologė, antropologė, habilituota biomedicinos mokslų daktarė.

 Biografija 
1964 m. baigė Kauno medicinos institutą, 1987 m. biologijos mokslų kandidatė.

Nuo 1964 m. gydytoja stomatologė Kelmės centrinėje, nuo 1969 m. Vilniaus III klinikinėje ligoninėje. Nuo 1973 m. Vilniaus universiteto Gydytojų tobulinimosi fakulteto dėstytoja, nuo 1990 m. Stomatologijos klinikos vadovė; 1989 m. profesorė. Vilniaus universiteto Medicinos fakulteto Odontologijos instituto direktorė.

 Mokslinė veikla 
Parengė ir įdiegė metodą dantų karieso susidarymui prognozuoti. Sudarė Lietuvos odontologinį žemėlapį (1981 m.). Europos stomatologijos klinikų vadovų tarybos narė, Europos DENTED ir DentEvolves programos ekspertė, Europos antropologų asociacijos narė, Lietuvos endodontologų ir periodontologų draugijų garbės narė.

 Bibliografija 
 Lietuvos stomatologijos istorija, monografija, 1998 m.
 Senųjų Lietuvos gyventojų antropologija, 1986 m.
 Lietuvių antropologijos metmenys, 1991 m.
 Dantų ligų profilaktika, 1998 m.
 Dantų kariesas, vadovėlis, 1992 m.
 Pieninių dantų karieso bei jo komplikacijų profilaktikos ir gydymo ypatybės, 2001 m., viena autorių.

 Įvertinimas 
 1989 m. LTSR valstybinė premija už darbų ciklą „Lietuvių etninės antropologijos pagrindų sukūrimas“.
 2007 m. Lietuvos sveikatos apsaugos darbuotojo Garbės ženklas Profesorei Irenai Balčiūnienei įteiktas nusipelniusio Lietuvos sveikatos apsaugos darbuotojo Garbės ženklas

 Šaltiniai 

Kategorija:Lietuvos gydytojai
Kategorija:Lietuvos antropologai
Kategorija:LTSR valstybinės premijos laureatai